Akello Judith Franca

**Akello Judith Franca** yazaalibwa nga 17 Ogwomunaana 1978, Munnayuganda, munabyabufuzi era omukugu mu by'enfuna.  Ye mubaka omukyala akiikirira ab'e Agago mu Paalamenti ya Uganda ey'omunaana, omwenda n'ekumi. Mu Paalamenti ey'ekuminoomu , yeesimbawo ku ky'omukyala eyali ayagala okukiikirira Agago naye nebamuwangula ng'ayafuna obululu 26,840. Yalina akakwate ku kibiina ky'eby'obufuzi ekya Forum for Democratic Change mu Paalamenti ey'ekkumi. Yaliko ne mu kibiina ekiri mu buyinza ekya  National Resistance Movement member.

## Okusoma kwe
Mu mwaka gwa 1993, yatuula ebigezo bya P.7 ebya P.L.E ku somero lya Lacek-Ocot Primary School. Mu mwaka gwa 1997, yaweebwa Satifikeeti ya siniya ey'okuna eya Uganda Certificate of Education okuva kusomero ly'e Atanga S.S. oluvannyuma yeegata ku Sacred Heart S.S. mu Disitulikit y'e Gulu gy'eyatuulira siniya ey'omukaaga ne satifikeeti ya Uganda Advanced Certificate of Education, oluvannyuma n'amaliriza mu mwaka gwa 1999. Alina diguli mu busomesa ng'eno yagifunira ku Ssenttendekero wa Makerere nga yagifuna mu mwaka gwa 2004. Oluvannyuma yaweebwa diguli ey'okubiri mu by'okudukanya eby'enfuna mu mwaka gwa 2009 okuva mu Ssetendekero wa Makaerere.

## Obulamu bwe nga tanayingira byabufuzi
Okuva mu mwaka gwa 1998 okutuusa mu gwa 2001, yali akola mu kitongole kya Uganda Red Cross Society, wabula ng'akola ng'eyali ayamba kubaali babeera mu bantu. Wakati w'omwaka gwa 1999 ne 2001, yakola ng'omusomesa ku somero lya Pajule S.S. Okuva mu mwaka gwa 2017 okutuuka kati, yali akola nga sabawandiisi mu kakiiko ka palamenti akafunaanyizibwa kunsonga z'abaana. Yakolako ng'omusomesa wakati w'omwaka gwa 2003 ne 2005 okuva mu Kisugu Secondary School ery'e Muyenga.

## Olugendo lwe mu by'obufuzi
Nga tanaba kwegata ku palamenti ya Uganda ng'omubaka wa palamenti okuva mu mwaka gwa 2006 okutuuka mu 2021, Judith yakolako ng'omubaka wa palamenti ya Uganda mu bifo eby'enjawulo. Mu mwaka gwa 2006 okutuusa 2011, yaweebwa omulimu gw'okubeera w'okumyuka kalabalaba wa palamenti akakasa ng'ababaka baloonda n'okulabikako munkiiko ezibeera ezibeera zitegekeddwa. Judith oluvannyuma yakolako nga minista ow'ekisikirize ow'eby'enjigiriza n'eby'emizannyo okuviira ddala mu mwaka gwa 2011 okutuusa mu mwaka gwa  2013. Okuva mu mwaka gwa 2013 okutuusa mu 2016, yeeyali saabawandiisi w'ekibiina ekigata abakyala mu palamenti ekya 'Uganda Women Parliamentary Association'. Wakati w'omwaka gwa 2013 ne 2016, yeeyali omukungu wa Uganda eyakiikirira nga mu palamenti y'ensi yonna eya International Parliamentary Association, oluvannyuma n'akiikirira Uganda mu palamenti egata amawanga agaali mulubu olumu ne Bungereza eya 'Commonwealth Parliamentary Association' okuva mu mwaka gwa 2016 n'okutuusa kati. Okuva mu mwaka 2017 n'okutuuka kati, Judith yakola ng'omumyuka wa ssentebe mu kakiiko ka palamenti ku by'ensonga z'eby'enfuna by'abantu mu palamenti ya Uganda .

## Ebirala by'akola
Yakolako mu kakiiko k'eby'ensiimbi, okutegeka wamu n'okulakulanya eby'enfuna ne kukakiiko akakola embalirira y'eby'enfuna by'abantu mu palamenti ya Uganda, ng'ogyeko okubeera omubaka.

## Obulamu bwe
Mufumbo. Ayagala nnyo okwenyigira mu by'emizannyo n'okusoma.

## Laba ne

* Beatrice Akello Akori
* Olukalala lw'ababaka ba Palamenti ya Uganda ey'ekkuminemu
* Olukalala lw'ababaka ba Palamenti ya Uganda ey'omunaana
* Olukalala lw'ababaka ba Palamenti ya Uganda ey'omwenda
* Mmemba wa Palamenti
* Palamenti ya Uganda

## Ebijuliziddwa